CELEX: E2014C0091
Language: sl
Date: 2014-03-26 00:00:00
Title: Odločba Nadzornega organa Efte št. 91/14/COL z dne 26. februarja 2014 o norveški karti regionalne pomoči 2014–2020 (Norveška)

12.6.2014   
            
            
               SL
            
            
               Uradni list Evropske unije
            
            
               L 172/52
            
         ODLOČBA NADZORNEGA ORGANA EFTE
   št. 91/14/COL
   z dne 26. februarja 2014
   o norveški karti regionalne pomoči 2014–2020 (Norveška)
   NADZORNI ORGAN EFTE (V NADALJNJEM BESEDILU: NADZORNI ORGAN) JE –
   OB UPOŠTEVANJU:
   Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 61 do 63 in Protokola 26 k Sporazumu,
   Sporazuma med državami Efte o ustanovitvi nadzornega organa in sodišča (v nadaljnjem besedilu: Sporazum o nadzornem organu in sodišču) in zlasti člena 24 Sporazuma,
   ob upoštevanju naslednjega:
   1.   POSTOPEK
   
   
               (1)
            
            
               V dopisu z dne 31. januarja 2014 so norveški organi v skladu z odstavkom 156 Smernic Nadzornega organa o regionalni državni pomoči za obdobje 2014–2020 (v nadaljnjem besedilu: Smernice o regionalni pomoči) priglasili svojo karto regionalne pomoči, ki se bo uporabljala od 1. julija 2014 do 31. decembra 2020 (v nadaljnjem besedilu: karta regionalne pomoči) (1). V skladu s temi smernicami morajo države Efte, ki nameravajo odobriti regionalno pomoč, priglasiti svoje karte regionalne pomoči.
            
         
               (2)
            
            
               Ta odločba predstavlja oceno Nadzornega organa o skladnosti priglašene karte s Smernicami o regionalni pomoči na podlagi odstavka 157 teh smernic. Sama karta ne vključuje državne pomoči v smislu člena 61 Sporazuma EGP. Odobritev karte s strani Nadzornega organa ne predstavlja dovoljenja za dodelitev kakršne koli pomoči. Odobritev karte predstavlja skupaj s Smernicami o regionalni pomoči okvir za dodelitev regionalne pomoči za naložbe. V tem smislu je karta sestavni del Smernic o regionalni pomoči (2).
            
         2.   REGIJE, UPRAVIČENE NA PODLAGI PREIZKUSA GOSTOTE PREBIVALSTVA
   
   2.1   UVOD
   
               (3)
            
            
               Norveški organi so priglasili samo regije, ki so upravičene do odstopanja v skladu s členom 61(3)(c) Sporazuma EGP. Zaradi razmeroma visokega BDP na prebivalca nobena norveška regija ni upravičena do odstopanja v skladu s členom 61(3)(a) Sporazuma EGP (3).
            
         
               (4)
            
            
               Na Norveškem ustrezajo statistične regije na ravni 3 okrožjem in statistične regije na ravni 5 občinam.
            
         
               (5)
            
            
               Norveška ima trenutno 19 okrožij in 428 občin.
            
         
               (6)
            
            
               Norveška ima osem okrožij z gostoto prebivalstva manj kot 12,5 prebivalca na km2
                   (4). Ta so naslednja:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland,
                        
                     
                           4.
                        
                        
                           Nord-Trøndelag,
                        
                     
                           5.
                        
                        
                           Sogn og Fjordane,
                        
                     
                           6.
                        
                        
                           Hedmark,
                        
                     
                           7.
                        
                        
                           Oppland in
                        
                     
                           8.
                        
                        
                           Telemark.
                        
                     
         
               (7)
            
            
               Celotno prebivalstvo teh osmih okrožij znaša 1 255 027 (5), kar predstavlja 25,51 % prebivalstva Norveške. Posledično znaša delež prebivalstva za Norveško za zadevno obdobje 25,51 %. (6)
               
            
         2.2   PROŽEN PRISTOP, KOT JE DOVOLJEN V SKLADU Z ODSTAVKOM 149 SMERNIC O REGIONALNI POMOČI
   2.2.1   Štiri okrožja, vključena v celoti
   
   
               (8)
            
            
               Norveški organi so priglasili naslednja štiri okrožja kot v celoti upravičena do regionalne pomoči za naložbe:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland in
                        
                     
                           4.
                        
                        
                           Sogn og Fjordane.
                        
                     
         2.2.2   Delno vključena okrožja
   
   
               (9)
            
            
               Preostala štiri okrožja so le delno vključena v priglašeno karto. Norveški organi so pojasnili, da so okrožja na Norveškem zelo heterogena. Nekatera okrožja vključujejo osrednje regije z visoko gostoto prebivalstva in cvetočo gospodarsko dejavnostjo, pa tudi območja z nizko gostoto prebivalstva, ki se soočajo z upadanjem prebivalstva. To velja tako za okrožja z gostoto prebivalstva nad 12,5 prebivalca na km2 kot tudi pod njo. Norveški organi zato menijo, da opredelitev območja, ki lahko prejema pomoč, zgolj na podlagi statističnih regij na ravni 3 ne bi odražala resničnih izzivov, s katerimi se sooča Norveška v nekaterih regijah. Iz tega razloga so norveški organi pri obravnavi razmejitve območij, upravičenih do regionalne pomoči, uporabili prožen pristop iz odstavka 149 Smernic o regionalni pomoči.
            
         2.2.3   Izključene občine
   
   
               (10)
            
            
               Razpredelnica 1 spodaj vsebuje pregled občin v okrožjih z nizko gostoto prebivalstva, ki so izključene iz karte regionalne pomoči („izključene občine“).
               
                  Razpredelnica 1
               
               
                           Okrožja
                        
                        
                           Občine
                        
                        
                           Gostota prebivalstva
                        
                     
                           Nord-Trøndelag
                        
                        
                           Stjørdal, Levanger.
                        
                        
                           26,5
                        
                     
                           Hedmark
                        
                        
                           Elverum, Stange, Løten, Ringsaker, Hamar.
                        
                        
                           29,4
                        
                     
                           Oppland
                        
                        
                           Gran, Lunner, Jevnaker, Østre Toten, Gjøvik, Lillehammer.
                        
                        
                           36,6
                        
                     
                           Telemark
                        
                        
                           Bamble, Siljan, Skien, Porsgrunn.
                        
                        
                           75,9
                        
                     
         
               (11)
            
            
               Te izključene občine imajo skupaj 350 555 prebivalcev.
            
         2.2.4   Vključene občine
   
   
               (12)
            
            
               Razpredelnica 2 spodaj vsebuje pregled občin v okrožjih z visoko gostoto prebivalstva, ki so vključene v karto regionalne pomoči („vključene občine“).
               
                  Razpredelnica 2
               
               
                           Okrožja
                        
                        
                           Občine
                        
                        
                           Gostota prebivalstva
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                        
                           4,4
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Standa, Norddal, Ørsta, Volda, Sande, Vanylven.
                        
                        
                           7,8
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                        
                           6
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                        
                           5
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                        
                           6,7
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                        
                           4,3
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                        
                           3,2
                        
                     
                           Østfold
                        
                        
                           Rømskog, Marker, Aremark.
                        
                        
                           6,9
                        
                     
         
               (13)
            
            
               Vključena območja imajo skupaj 349 002 prebivalca.
            
         2.3   PREGLED OBČIN, KI JIH ZAJEMA PRIGLAŠENA KARTA REGIONALNE POMOČI
   
               (14)
            
            
               Razpredelnica 3 spodaj vsebuje pregled vseh občin, ki so vključene v karto regionalne pomoči.
               
                  Razpredelnica 3
               
               
                           Okrožja
                        
                        
                           Občine
                        
                     
                           Finnmark
                        
                        
                           Sør-Varanger, Båtsfjord, Unjárga – Nesseby, Deatnu – Tana, Berlevåg, Gamvik, Lebesby, Kárásjohka – Karasjok, Porsáŋgu – Porsanki – Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu – Kautokeino, Hammerfest, Vadsø, Vardø.
                        
                     
                           Troms
                        
                        
                           Kvænangen, Nordreisa, Skjervøy, Gáivuotna – Kåfjord, Storfjord, Lyngen, Karlsøy, Balsfjod, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Skånland, Kvæfjord, Tromsø, Harstad.
                        
                     
                           Nordland
                        
                        
                           Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vefsn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø.
                        
                     
                           Nord-Trøndelag
                        
                        
                           Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Verdal, Leksvik, Frosta, Meråker, Namsos, Steinkjer.
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Sande, Vanylven.
                        
                     
                           Sogn og Fjordane
                        
                        
                           Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn.
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                     
                           Telemark
                        
                        
                           Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje.
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                     
                           Oppland
                        
                        
                           Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Øyer, Gausdal, Vestre Toten, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang.
                        
                     
                           Hedmark
                        
                        
                           Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os.
                        
                     
                           Østfold
                        
                        
                           Rømskog, Marker, Aremark.
                        
                     
         
               (15)
            
            
               Karta regionalne pomoči zajema skupaj 281 občin.
            
         2.4   OCENA PROŽNEGA PRISTOPA
   
               (16)
            
            
               Odstavek 149 Smernic o regionalni pomoči določa tri pogoje, ki morajo biti izpolnjeni za vključitev območij iz okrožij z gostoto prebivalstva nad 12,5 prebivalca na km2.
            
         
               (17)
            
            
               Prvič, vključitev ne sme povzročiti povečanja upravičenega deleža prebivalstva, kot je določen v odstavku 142 Smernic o regionalni pomoči. Predhodno priglašeno območje pomoči zajema 1 253 474 prebivalcev, kar predstavlja 25,48 % celotnega prebivalstva Norveške. Zato je uvrščeno pod nacionalno zgornjo mejo prebivalstva 25,51 %, kot je določena v odstavku 142 Smernic o regionalni pomoči. Nadzorni organ zato ugotavlja, da je ta pogoj izpolnjen.
            
         
               (18)
            
            
               Drugič, v delih okrožij, ki izpolnjujejo pogoje za prožnost, mora gostota prebivalstva na ravni okrožja znašati manj kot 12,5 prebivalca na km2. Kot je prikazano v razpredelnici 2 zgoraj, je ta pogoj izpolnjen pri vključenih občinah na ravni okrožja.
            
         
               (19)
            
            
               Tretjič, vključene občine morajo biti sosednja območja, ki mejijo na okrožja z gostoto prebivalstva manj kot 12,5 prebivalca na km2. Nadzorni organ ugotavlja, da vključene občine izpolnjujejo ta pogoj, kot je prikazano na karti v Prilogi 1 k tej odločbi (7).
            
         3.   INTENZIVNOSTI POMOČI
   
   
               (20)
            
            
               Za vsa upravičena območja bo veljala splošna zgornja meja pomoči 15 % bruto ekvivalenta nepovratnih sredstev, vključno s povečanjem za 20 % za mala podjetja in 10 % za srednja podjetja. Te intenzivnosti pomoči so v skladu s pragi, določenimi v odstavkih 154 in 155 Smernic o regionalni pomoči.
            
         4.   ČAS TRAJANJA IN PREGLED
   
   
               (21)
            
            
               V skladu z odstavkom 156 Smernic o regionalni pomoči bo priglašena karta v veljavi od 1. julija 2014 do 31. decembra 2020. Kot je določeno v odstavku 161 Smernic o regionalni pomoči, bo priglašena karta po potrebi deležna vmesnega pregleda junija 2016, da bi se opredelila morebitna območja, ki bi lahko postala upravičena do regionalne pomoči v skladu s členom 61(1)(a) Sporazuma EGP, in raven intenzivnosti pomoči, ki ustreza njihovemu BDP na prebivalca.
            
         
               (22)
            
            
               Odločba prav tako ne omejuje pristojnosti Nadzornega organa, da v skladu s členom 1(1) dela I Protokola 3 k Sporazumu o nadzornem organu in sodišču po potrebi pregleda karto pred iztekom zgoraj navedenega obdobja.
            
         5.   SKLEP – KARTA REGIONALNE POMOČI JE V SKLADU S SMERNICAMI O REGIONALNI POMOČI
   
   
               (23)
            
            
               Na podlagi zgornje ocene Nadzorni organ meni, da je norveška karta regionalne pomoči za obdobje 2014–2020 v skladu z načeli, določenimi v Smernicah o regionalni pomoči, saj zajeto območje ne presega upravičenega deleža prebivalstva, kot je določen v odstavku 142 Smernic o regionalni pomoči. Vključena območja izpolnjujejo tudi druge pogoje, določene v odstavku 149 Smernic o regionalni pomoči, saj je intenzivnost pomoči v skladu s pragom iz odstavkov 154 in 155 Smernic o regionalni pomoči ter čas trajanja ne presega časa, kot je določen v odstavku 156 Smernic –
            
         SPREJEL NASLEDNJI SKLEP:
   Člen 1
   Norveška karta regionalne pomoči za obdobje 2014–2020 je v skladu z načeli, določenimi v Smernicah o regionalni pomoči. Karta v Prilogi k tej odločbi je sestavni del Smernic o regionalni pomoči.
   Člen 2
   Ta odločba je naslovljena na Kraljevino Norveško.
   Člen 3
   Besedilo te odločbe v angleškem jeziku je edino verodostojno.
   
      V Bruslju, 26. februarja 2014
      
         
            Za Nadzorni organ Efte
         
         Oda Helen SLETNES
         
            Predsednica
         
         Frank BÜCHEL
         
            Član kolegija
         
      
   
   
      (1)  Sprejete z Odločbo št. 407/13/COL z dne 23. oktobra 2013, še ni objavljena.
   
      (2)  Smernice o regionalni pomoči, odstavek 157.
   
      (3)  Smernice o regionalni pomoči, odstavki 142(a) in 143 do 144.
   
      (4)  Smernice o regionalni pomoči, odstavek 149. Norveški organi so v skladu z odstavkom 142 in opombo 47 Smernic o regionalni pomoči uporabili podatke o prebivalstvu na dan 31. decembra 2010.
   
      (5)  Navedeni podatki o prebivalstvu odražajo podatke, ki jih je Norveška posredovala v svoji priglasitvi.
   
      (6)  Smernice o regionalni pomoči, odstavek 142. V skladu z odstavkom 140 Smernic o regionalni pomoči je število prebivalstva na območju, ki lahko prejme pomoč, nižje od števila prebivalstva na območjih, ki niso upravičena do pomoči (celotno prebivalstvo območij, ki niso upravičena do pomoči, znaša 3 666 831).
   
      (7)  Nadzorni organ ugotavlja, da znaša razdalja med občinami Rømskog, Marker in Aremark (v okrožju Østfold) vzdolž švedske meje ter upravičenimi območji v okrožju Hedmark manj kot 10 kilometrov. Po mnenju Nadzornega organa je mogoče tri občine v okrožju Østfold kljub majhni razdalji obravnavati kot občine, ki mejijo na druga upravičena območja v smislu odstavka 147 Smernic o regionalni pomoči. Nadzorni organ nadalje ugotavlja, da je gostota prebivalstva občin Rømskog, Marker in Aremark nizka (6,9 na km2).
   
      PRILOGA
      KARTA REGIONALNE POMOČI 2014-2020